## *OBRAZLOŽENJE*

## *UZ PRORAČUN OPĆINE TRPINJA ZA 2022. GODINU*

***I PROJEKCIJE ZA 2023. I 2024. GODINU***

1. **UVOD**

Temeljem članka 39. Zakona o proračunu („Narodne novine“, broj 87/08., 136/12. i 15/15.) predstavničko tijelo jedinice lokalne i područne (regionalne) samouprave obvezno je, na prijedlog izvršnog tijela, do kraja prosinca tekuće godine donijeti proračun za iduću proračunsku godinu i projekcije za sljedeće dvije godine.

Metodologija za izradu proračuna jedinice lokalne i područne (regionalne) samouprave propisana je Zakonom o proračunu („Narodne novine“, broj 87/08., 136/12. i 15/15.) i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu. Metodologija izrade proračuna nije se mijenjala u odnosu na prethodnu godinu.

Proračun Općine Trpinja za 2022. godinu temelji se na ranije usvojenoj projekciji uz određena odstupanja u odnosu na istu koja su uvjetovana izmjenama zakonskih okvira, posebno izmjenama primjene poreznih i drugih propisa te objektivnim mogućnostima realizacije određenih prihoda kao i dinamikom realizacije planiranih aktivnosti i projekata te što je obrazloženo u nastavku.

Općinsko vijeće donosi proračun za proračunsku godinu s projekcijama za sljedeće dvije godine i to na propisanoj razini ekonomske klasifikacije, odnosno na razini podskupine - trećoj razini za proračun, odnosno na razini skupine - drugoj razini za projekcije. Usvajanje proračuna na višoj razini jedan je od ključnih mehanizama koji omogućuje određenu fleksibilnost u njegovom izvršavanju.

Proračun se sastoji od općeg i posebnog dijela.

Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na programe odnosno funkcije kojima pripadaju.

1. **OPĆI DIO PRORAČUNA**

***OPĆI DIO*** proračuna čini Račun prihoda i rashoda i Račun financiranja, strukturu prihoda i primitaka, te rashoda i izdataka po vrstama.

**PRIHODI I PRIMICI**

Ukupni prihodi i primici Proračuna za 2022. godinu iznose od **25.271.500,00** kuna, a u tome prihodi poslovanja iznose 25.121.500,00kuna, prihodi od prodaje nefinancijske imovine 150.000,00 kuna. U projekcijama za 2023. godinu ukupni prihodi i primici planirani su u iznosu od 20.872.000,00 kuna, dok su u projekcijama za 2024. godinu planirani u visini od 21.422.000,00 kuna.

Prihodi za ovo plansko razdoblje procijenjeni su temelju podataka o realizaciji istih tijekom 2021. godine uz pretpostavku njihovog kretanja u narednom razdoblju uvažavajući gospodarske i društvene specifičnosti na lokalnoj razini. S obzirom na niz nepoznanica o mogućem utjecaju najavljenih izmjena propisa, posebno poreznih propisa, kao i zbog neizvjesnosti u odnosu na realne mogućnosti naplate komunalne naknade i komunalnog doprinosa te pomoći iz domaćih i EU izvora, procjena prihoda za ovo plansko razdoblje od 2022. do 2024. godine se najvećim dijelom temeljila na podacima o realizaciji prihoda u tekućem razdoblju i postojećim propisima uz uvažavanje Uputa Ministarstva financija za izradu proračuna jedinica lokalne i područne (regionalne) samouprave za razdoblje 2022. – 2024. godine. U skladu s tim, ukupni prihodi i primici, a slijedom toga i ukupni rashodi i izdaci, planirani su za sljedeću plansku godinu veći su 106,18% u odnosu na plan za 2021. godinu.

**Prihodi od poreza**

Prihodi od poreza obuhvaćaju poreze koji su isključivi prihodi Općine Trpinja propisani Odlukom o porezima.

Prihodi od poreza planirani su u 2022. godini u iznosu od 3.650.000,00 kn, planiran rast 48,98% u odnosu na plan za 2021. godinu.

**Pomoći iz inozemstva i od subjekata unutar općeg proračuna**

Prihodi od pomoći iz inozemstva (darovnice) i od subjekata unutar opće države uključuju prihode od pomoći iz državnog proračuna,pomoći iz županijskog proračuna, pomoći od ostalih subjekata unutar opće države (HZZ-a, HZZO-a), kapitalne pomoći iz državnog proračuna i od ostalih izvanproračunskih korisnika državnog proračuna (Fond za zaštitu okoliša) i kapitalne pomoći iz državnog proračuna temeljem prijenosa EU sredstava.

Pomoći u 2022. godini planirane su u ukupnom iznosu od 17.115.100,00 kuna, a u okviru toga planirana je pomoć proračunu iz drugih proračuna 9.549.000,00 kn (fiskalno izravnanje).

Osim toga, u ovom planskom razdoblju su planirani i prihodi pomoći od HZZ-a za upošljavanje djelatnika javnih radova u iznosu od 416.100,00 kn, te pomoći iz državnog proračuna temeljem prijenosa EU sredstava 7.150.000,00 kn.

**Prihodi od imovine**

Prihode od imovine čine prihodi od financijske imovine (kamate na depozit po viđenju i zatezne kamate) i Prihoda od nefinancijske imovine (naknada od koncesije i pravo služnosti, prihod od zakupa i iznajmljivanja imovine, spomenička renta, legalizacija objekata)

Prihodi od imovine su u 2022. godini planirani u iznosu od 2.590.500,00 kn, manji za 41,79 % u odnosu na plan za 2021. godinu, razlog je što je u 2021. godini planirana naplata duga za zakup zemljišta. U projekcijama za 2023. i 2024. godinu planirani su prihodi od imovine na istoj razini kao i za 2022. godinu.

**Prihodi od upravnih i administrativnih pristojbi, pristojbi po posebnim propisima i naknada**

Prihodi od administrativnih pristojbi i po posebnim propisima, u koje se ubrajaju prihodi od administrativnih pristojbi, prihodi po posebnim propisima (vodni doprinos, šumski doprinos, komunalne naknade i komunalni doprinos)

Ovi prihodi su u 2022. godini planirani u ukupnom iznosu od 1.310.000,00 kuna i u odnosu na plan za 2021. godinu veći su za 1,95%. U projekciji za 2023. i 2024. godinu planirani su u istom iznosu. U ovoj skupini prihoda najveći udio imaju prihodi po posebnim propisima koji se odnose na prihode od komunalne naknade.

**Prihodi od prihodi prodaje o robe te pruženih usluga**

Ovi prihodi su u 2022. godini planirani u ukupnom iznosu od 450.900,00 kuna i povećani su u odnosu na plan za 2021. godinu, dok su prihodi u projekcijama za 2023. i za 2024. godinu u istom iznosu, odnose se na prihode proračunskog korisnika dječjeg vrtića Liliput Trpinja.

**Prihodi od prodaje nefinancijske imovine**

Ovi prihodi planirani su u 2022. godini u iznosu od 150.000,00 kn, u projekcijama za 2023. i 2024. godini nisu planirani.

**PRIHODI PRORAČUNA ZA 2022.G I PROJEKCIJA PRORAČUNA ZA 2023. I 2024. GODINU**

|  |  |  |  |
| --- | --- | --- | --- |
| PRIHODI PRORAČUNA | Proračun 2022. | Projekcija proračuna | Projekcija proračuna 2024. |
| 2023. |
| **6 PRIHODI POSLOVANJA** | **25.121.500,00** | **20.872.000,00** | **21.422.000,00** |
| 61 Prihodi od poreza | 3.650.000,00 | 3.650.000,00 | 3.650.000,00 |
| 63 Pomoći iz inozemstva (darovnice) i od subjekata unutar opće države | 17.115.100,00 | 12.865.600,00 | 13.415.600,00 |
| 64 Prihodi od imovine | 2.590.500,00 | 2.590.500,00 | 2.590.500,00 |
| 65 Prihodi od administrativnih pristojbi i po posebnim propisima | 1.310.000,00 | 1.310.000,00 | 1.310.000,00 |
| 66 Ostali prihodi | 450.900,00 | 450.900,00 | 450.900,00 |
| 68 Ostali prihodi | 5.000,00 | 5.000,00 | 5.000,00 |
| **7 PRIHODI OD PRODAJE NEFINANCIJSKE IMOVINE** | **150.000,00** | **0,00** | **0,00** |
| 71 Prihodi od prodaje neproizvedene imovine | 150.000,00 | 0,00 | 0,00 |
| **6+7 UKUPNO:** | **25.271.500,00** | **20.872.000,00** | **21.422.000,00** |
| **Raspoloživa sredstva iz prethodnih godina za pokriće manjka prihoda** |  |  |  |

**RASHODI I IZDACI**

Ukupni rashodi i izdaci Proračuna za 2022. godinu planirani su u iznosu od **25.271.500,00** kuna, te su veći za 6,21% u odnosu na plan za 2021. godinu, a uključuju rashode poslovanja u visini od 15.231.500,00kuna, rashode za nabavu nefinancijske imovine u visini od 10.040.000,00 kuna. U projekcijama za 2023. godinu planirani su rashodi u iznosu od **20.872.000,00** kuna, odnosno sa smanjenjem od 17,41% u odnosu na plan za 2021. godinu, dok su u 2024. godini planirani u iznosu od **21.422.000,00** kuna, sa povećanjem od 2,64% u odnosu na 2023. godinu. Prilikom planiranja rashoda i izdataka uzeta je u obzir realizacija istih u 2021. godini, njihova procjena po osnovi tekućih i/ili ugovorenih obveza za naredno razdoblje, mjere štednje i racionalizacija ukupnog poslovanja te predviđena dinamika realizacije planiranih kapitalnih ulaganja uz ograničenja uvjetovana ukupno planiranim proračunskim prihodima i primicima.

**Rashodi za zaposlene**

U planu za 2022. godinu rashodi za zaposlene planiraju se u iznosu od 2.806.100,00 kn u odnosu na plan 2021. godine veći su za 7,67%. Rashodi za zaposlene čine rashodi za plaće (sredstva za plaće djelatnika općinske uprave, djelatnika Projekta i javnih radova, djelatnika proračunskog korisnika), doprinosi za plaće (planirane obveze na ime doprinosi iz i na plaće), te ostali rashodi za zaposlene (rashodi za materijalna prava temeljem Pravilnika o materijalnim pravima djelatnika).

U projekcijama za 2023. i 2024. godinu rashodi za zaposlene ostaju na istoj razini.

**Materijalni rashodi**

U planu za 2022. godinu materijalni rashodi planirani su u iznosu od 8.490,400,00 kn i u odnosu na plan 2021. godine manji su za 15,99%, što je najvećim dijelom posljedica smanjenja planiranih rashoda za materijal i energiju.

Materijalne rashode čine rashodi za usluge. Naknade troškova zaposlenima (službena putovanja, naknade za prijevoz za dolazak na posao i s posla, stručno usavršavanje zaposlenima i ostale naknade troškova zaposlenima). Rashodi za materijal i energiju (uredski materijal, materijal i sirovine, energija, materijal i dijelovi za tekuće i investicijsko održavanje, sitan inventar i auto gume i sl.) Rashodi za usluge (telefona i pošte, tekućeg investicijskog održavanje, usluge promidžbe i informiranja, komunalne usluge, zdravstvene i veterinarske usluge, računalne i ostale usluge). te ostali nespomenuti rashodi poslovanja (naknade za rad predstavničkih i izvršnih tijela, povjerenstva i sl., premija osiguranja, reprezentacija, članarina, pristojbe i naknade i ostali nespomenuti rashodi poslovanja).

**Financijski rashodi**

U okviru Financijskih rashoda planirani su rashodi za bankarske usluge i usluge platnog prometa, kamate i ostale nespomenute financijske rashode.

Financijski rashodi se u planu za 2022. godinu i u projekcijama za 2023. i 2024. godinu odnose na rashode za bankarske usluge, usluge platnog prometa i ostale financijske rashode.

**Pomoći unutar općeg proračuna**

Pomoći dane u inozemstvo i unutar opće države odnose se na Ugovor o sufinanciranju provedbe medijske kampanje borbe protiv ovisnosti i duhanskim proizvodima, alkoholu i drogama na području VSŽ i projekt besplatnog organiziranja prijevoza umirovljenika.

**Naknade građanima i kućanstvima unutar općeg proračuna**

Naknade građanima i kućanstvima obuhvaćaju rashode na ime pomoći i naknada iz Socijalnog programa i naknade za učenike OŠ radne bilježnice.

Ukupne naknade planirane u 2022. godini u iznosi 1.260.000,00 kn, na istoj razini kao i 2021. godinu, a u projekcijama za 2023. i 2024. godinu planirano povećanje od 8,73% u odnosu na 2021. godinu.

**Ostali rashodi**

Ostali rashodi planirani u ovom planskom razdoblju odnose se na tekuće donacije udrugama i drugim neprofitnim subjektima vezanim uz kulturne, sportske, vjerske i druge društvene djelatnosti kao i predškolski odgoj i osnovnoškolsko obrazovanje, financiranje političkih stranaka i sl.)

**Rashodi za nabavu nefinancijske imovine**

Rashodi planirani za nabavu proizvedene dugotrajne imovine odnose se na rashode za nabavu proizvedene dugotrajne imovine obuhvaćaju: rashode za građevinske objekte (izgradnju dječjeg vrtića u Bršadin, nerazvrstana cesta Trpinja II faza, malonogometno igralište Pačetin, tribine i sportski centar Bobota, dječja igrališta u naseljima Općine Trpinja spojni cjevovod Pačetin-Vera, izgradnja komunalnog pogona – nadstrešnica za strojeve i kolni prilaz

U 2022. godini ovi rashodi su planirani u ukupnom iznosu od 10.040.000,00 kn. što je za 40,32% više nego 2021. godine

RASHODI PRORAČUNA ZA 2022.G I PROJEKCIJA PRORAČUNA ZA 2023. I 2024. GODINU

|  |  |  |  |
| --- | --- | --- | --- |
| RASHODI PRORAČUNA | Proračun 2022. | Projekcija proračuna 2023. | Projekcija proračuna 2024. |
| **3 RASHODI POSLOVANJA** | **15.231.500,00** | **14.592.000,00** | **14.642.000,00** |
| 31 Rashodi za zaposlene | 2.806.100,00 | 2.806.100,00 | 2.806.100,00 |
| 32 Materijalni rashodi | 8.490.400,00 | 8.465.900,00 | 8.465.900,00 |
| 34 Financijski rashodi | 65.000,00 | 55.000,00 | 55.000,00 |
| 36 Pomoći dane u inozemstvo i unutar opće države | 15.000,00 | 15.000,00 | 15.000,00 |
| 37 Naknade građanima i kućanstvima na temelju osiguranja i druge naknade | 1.260.000,00 | 1.370.000,00 | 1.370.000,00 |
| 38 Ostali rashodi | 2.595.000,00 | 1.880.000,00 | 1.930.000,00 |
| **4 RASHODI ZA NABAVU NEFINANCIJSKE IMOVINE** | **10.040.000,00** | **6.280.000,00** | **6.780.000,00** |
| 41 Rashodi za nabavu neproizvedene dugotrajne imovine | 50.000,00 | 50.000,00 | 50.000,00 |
| 42 Rashodi za nabavu proizvedene dugotrajne imovine | 9.990.000,00 | 6.230.000,00 | 6.730.000,00 |
| **UKUPNI RASHODI (3+4)** | **25.271.500,00** | **20.872.000,00** | **21.422.000,00** |

1. **POSEBNI DIO PRORAČUNA**

U Posebnom dijelu Proračuna planirani su rashodi i izdaci po programima, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna.

U nastavku se daje detaljno obrazloženje Posebnog dijela Proračuna za 2022. godinu i projekcija za 2023. i 2024. godinu po programima, a unutar istih po aktivnostima i kapitalnim projektima.

**RAZDJEL: 001 JEDINSTVENI UPRAVNI ODJEL**

**PROGRAM 1001 PRIPREMA I DONOŠENJE AKATA**

**Program** - obuhvaća sredstva za redovan rad Općinskog vijeća (naknade vijećnicima i političkim strankama)

**A100101 PREDSTAVNIČKA I IZVRŠNA TIJELA**

Za realizaciju ove aktivnosti planirana su sljedeća sredstva:

* 2022. godina 350.000,00 kuna
* 2023. godina 350.000,00 kuna
* 2024. godina 350.000,00 kuna

U sklopu ove aktivnosti planirani su rashodi vezani uz: naknade za rad predstavničkog tijela.

**Cilj:** Djelotvorno izvršavanje funkcije Općinskog vijeća Općine Trpinja i povećanje kvalitete rada

**Pokazatelj rezultata:** Redovito održavanje sjednica Općinskog vijeća, dostavljanje materijala, redovita isplata naknada i troškova članovima Općinskog vijeća, nezavisnim vijećnicima, obračun i uplata zakonskih davanja u predviđenim rokovima

Redovnim radom i donošenjem općih akata općinskog vijeća omogućuje se djelotvorno izvršavanje funkcije izvršne vlasti i općinske uprave

**PROGRAM 1002 UPRAVLJANJE JAVNIM FINANCIJAMA**

Za realizaciju ove aktivnosti planirana su sljedeća sredstva:

* 2022. godina 3.209.500,00 kuna
* 2023. godina 3.465.000,00 kuna
* 2024. godina 3.465.000,00 kuna

A100201 administrativno tehničko i stručno osoblje

U sklopu ove aktivnosti planirani su rashodi vezani za rashode poslovanja, rashode za zaposlene, materijalne rashode i to za uredski i ostali materijal, rashodi za energiju, usluge vezane za objave oglasa i natječaja, rashodi vezani za odvjetničke usluge, intelektualne usluge, računalne usluge, reprezentacije i sl.

**Ciljevi:** Djelotvorno izvršavanje osnovnih zadaća i poslova iz djelokruga rada

**Pokazatelj rezultata:** Obavljanje protokolarnih i administrativnih poslova vezanih za rad Općinskog načelnika, Općinskog vijeća i njihovih radnih tijela, upravni, pravni, administrativni, opći i tehnički poslovi za potrebe općinske uprave, imovinsko-pravni poslovi, poslovi u vezi protokola i prigodnih svečanosti, informiranje sukladno zakonskim propisima. Broj predmeta u rješavanju, pravodobnost rješavanja radnih zadataka, širina područja nadležnosti.

A100203 ZBRINJAVANJE ŽIVOTINJA

**Cilj:** Zbrinutu što veći broj napuštenih životinja

**Pokazatelj rezultata:** Smanjenje broja napuštenih životinja na području općine

A100204 ZDRAVSTVENA ZAŠTITA GRAĐANA

**Ciljevi:** Smanjenje površina zagađenih otpadom i očuvanje kvalitete življenja**.**

**Pokazatelji uspješnosti:** Redovito provođenje godišnje deratizacije i avio tretiranje komarca.

T100201 NABAVA DUGOTRAJNE IMOVINE

**Cilj:** rješavanje problema sa računalnom opremom i računalni programi

**Pokazatelj uspješnosti**: rješavanje radnih zadataka

**PROGRAM 1003 GOSPODARSTVO I KOMUNALNA DJELATNOST**

* 2022. godina 6.391.100,00 kuna
* 2023. godina 6.241.100,00 kuna
* 2024. godina 6.241.100,00 kuna

1. **Održavanje nerazvrstanih cesta i javnih površina na kojima nije dopušten promet motornim vozilima:**

- predviđena sredstva za sanaciju nerazvrstanih cesta su u iznosu od 900.000,00 kn

- predviđena sredstva za sanaciju pješačkih staza su u iznosu od 1.100.000,00 kn

- ukupno predviđena sredstva za točku 1. Održavanje nerazvrstanih cesta i javnih površina na kojima nije dopušten promet motornim vozilima,su u iznosu od 2.000.000,00 kn iz sredstava proračuna, komunalne naknade i komunalnog doprinosa

Tablica: Održavanje nerazvrstanih cesta i pješačkih staza na području Općine Trpinja za 2022. godinu

|  |  |  |  |  |
| --- | --- | --- | --- | --- |
| R.br. | *Nerazvrstana cesta/pješačka staza* | *Opis radova* | *Okvirni opseg radova* | *Okvirni rok izvođenja* |
| 1. | Nerazvrstana cesta u naselju Trpinja k.č.br. 2461 k.o. Trpinja | sanacija | 750 m2 | 6/2022 |
| 2. | Parkiralište u naselju Ćelije na k.č.br. 1719/3 k.o. Bobota | sanacija | 1000 m2 | 6/2022 |
| 3. | Parkiralište u naselju Vera k.č.br.1072 k.o. Vera | sanacija | 400 m2 | 6/2022 |
| 4. | Nerazvrstana cesta u naselju Pačetin k.č.br.1268 k.o. Pačetin | sanacija | 1000 m2 | 12/2022 |
| 5. | Pješačka staza u naselju Bršadin k.č.br. 1293/7 k.o. Bršadin (parna strana ulice) | sanacija | 540 m2 | 12/2022 |
| 6. | Parkiralište u naselju Trpinja k.č.br. 2458/1 k.o. Trpinja | sanacija | 223 m2 | 12/2022 |
| 7. | Pješačka staza u naselju Bobota k.č.br. 2296 k.o. Bobota | sanacija | 456 m2 | 6/2022 |
| 8. | Pješačka staza u naselju Vera k.č.br. 1029 k.o. Vera (neparna strana ulice) | sanacija | 480 m2 | 12/2022 |
| 9. | Sanacija poljskog puta u Boboti na k.č. br. 2282 k.o. Bobota | sanacija | 1000 m2 | 12/2022 |
| 10. | Drobljenje otpadnog građevinskog materijala za potrebe nasipanja poljskih puteva na području Općine Trpinja | sanacija | 1000 m³ | 12/2022 |

1. **Održavanje građevina javne odvodnje oborinskih voda:**

* pročišćavanje otvorenih odvodnih kanala (prokop, odmuljivanje, odvoz zemlje, ocjevljenje i sl.) u svih sedam naselja Općine Trpinja
* predviđena sredstva za točku 2.Održavanje građevina javne odvodnje oborinskih voda su u iznosu 400.000,00 kn iz sredstava proračuna

1. **Održavanje javnih zelenih površina:**

- košnja, obrezivanje, sakupljanje biološkog otpada s javnih zelenih površina, obnova, održavanje i njega drveća, grmlja i ukrasnog bilja, održavanje opreme na dječjim igralištima i drugi poslovi potrebni za održavanje tih površina, u svih sedam naselja Općine Trpinja

* predviđena sredstva za točku 3. Održavanje javnih zelenih površina su u iznosu od 400.000,00 kn iz sredstava komunalne naknade

1. **Održavanje građevina, uređaja i predmeta javne namjene**

* održavanje, popravci i čišćenje domova kulture, sportskih objekata i drugih javnih građevina, uređaja i predmeta javne namjene od lokalnog značaja u svih sedam naselja Općine Trpinja
* predviđena sredstva za točku 4.Održavanje građevina, uređaja i predmeta javne namjene

su u iznosu od 1.000.000,00 kn iz sredstava proračuna, komunalne naknade i komunalnog doprinosa

1. **Održavanje grabalja**

* održavanje prostora i zgrada za obavljanje ispraćaja i ukopa pokojnika (mrtvačnica) te uređivanje putova, zelenih i drugih površina unutar mjesnih groblja u svih sedam naselja Općine Trpinja
* predviđena sredstva za točku 5. Održavanje grabljasu u iznosu od 500.000,00 kn iz sredstava proračuna i komunalne naknade

1. **Održavanje čistoće javnih površina**

* čišćenje površina javne namjene, osim javnih cesta, u svih sedam naselja Općine Trpinja, koja obuhvaća ručno i strojno čišćenje javnih površina od otpada, snijega i leda (zimska služba), postavljanje košarica za otpatke te uklanjanje otpada koje je nepoznata osoba odbacila na javnu površinu ili zemljište u vlasništvu općine (sanacija divljih deponija i stočnih grabalja)
* predviđena sredstva za točku 6. Održavanje čistoće javnih površina su u iznosu od 500.000,00 kn iz sredstava proračuna i komunalne naknade

1. **Održavanje javne rasvjete (upravljanje i održavanje instalacija javne rasvjete, uključujući podmirivanje troškova električne energije)**

* za održavanje javne rasvjete u svih sedam naselja Općine Trpinja predviđena su sredstva u iznosu od 400.000,00 kn
* za potrošnju javne rasvjete u svih sedam naselja Općine Trpinja predviđena su sredstva u iznosu od 500.000,00 kn
* ukupno predviđena sredstva za točku 7.Održavanje javne rasvjete (upravljanje i održavanje instalacija javne rasvjete, uključujući podmirivanje troškova električne energije) su u iznosu od 900.000,00 kn iz sredstava proračuna i komunalne naknade

1. Održavanje vodovodne mreže

* održavanje po potrebi u svim naseljima Općine Trpinja
* predviđena sredstva su u iznosu od 50.000,00 kn iz sredstava proračuna

1. Provođenje programa javnih radova

-revitalizacija javnih zelenih površina u svih sedam naselja na području Općine Trpinja

-predviđena sredstva su u iznosu od 421.100,00 kn iz sredstava Hrvatskog zavoda za zapošljavanje

**PROGRAM 1004 IZGRADNJA OBJEKATA KOMUNALNE INFRASTRUKTURE**

* 2022. godina 9.900,000,00 kuna
* 2023. godina 6.000.000,00 kuna
* 2024. godina 6.000.000,00 kuna

Ukupna sredstva za građenje komunalne infrastrukture u Općini Trpinja za 2022.godinu planiraju se u iznosu od 9.900.000,00 kn, kako slijedi:

Tablica: Građenje komunalne infrastrukture u Općini Trpinja za 2022. godinu

|  |  |  |  |
| --- | --- | --- | --- |
| ***Stupac 1.*** | ***Stupac 2.*** | ***Stupac 3.*** | ***Stupac 4.*** |
| **Redni broj** | ***NAZIV*** | ***PROCJENA TROŠKOVA GRAĐENJA***  ***U KUNAMA*** | ***IZVOR FINANCIRANJA*** |

|  |  |  |  |
| --- | --- | --- | --- |
| **1.** | **Građevine komunalne infrastrukture koje će se graditi radi uređenja neuređenih dijelova građevinskog područja:** |  |  |
| 1.1. | Nerazvrstana cesta Trpinja-II.faza  k.č.br. 2432 k.o. Trpinja | 600.000,00 | Proračun Općine Trpinja i sredstva Ministarstva regionalnog razvoja i fondova Europske unije |

|  |  |  |  |
| --- | --- | --- | --- |
| **2.** | **Građevine komunalne infrastrukture koje će se graditi u uređenim dijelovima građevinskog područja:** |  |  |
| 2.1. | Izgradnja dječjeg vrtića u naselju Bršadin k.č.br. 80/1 k.o. Bršadin | 5.800.000,00 | Sufinanciranje sredstvima EU (plaćanja se vrše putem Agencije za plaćanja u poljoprivredi, ribarstvu i ruralnom razvoju), Proračuna Republike Hrvatske te Proračuna Općine Trpinja |
| 2.2. | Izgradnja malonogometnog igrališta u naselju Pačetin na k.č.br. 126 i 127 k.o. Pačetin | 500.000,00 | Proračun Općine Trpinja i sredstva EU (sufinanciranje se vrše putem Agencije za plaćanja u poljoprivredi, ribarstvu i ruralnom razvoju) |
| 2.3. | Izgradnja tribina u sportskom centru u naselju Bobota na k.č. br. 605/1 k.o. Bobota | 500.000,00 | Proračun Općine Trpinja i sredstva EU (sufinanciranje se vrše putem Agencije za plaćanja u poljoprivredi, ribarstvu i ruralnom razvoju) |
| 2.4. | Izgradnja dječjih igrališta u naseljima na području Općine Trpinja | 400.000,00 | Proračun Općine Trpinja |
| 2.5. | Izgradnja vodovoda (preuzete obveze za spojni cjevovod u naseljima Pačetin i Vera) | 50.000,00 | Proračun Općine Trpinja |
| 2.6. | Izgradnja komunalnog pogona-upravna zgrada, nadstrešnica za strojeve, kolni prilaz i manipulativne površine na k.č..br. 195/2 i 2504 k.o. Trpinja | 1.250.000,00 | Proračun Općine Trpinja |

|  |  |  |  |
| --- | --- | --- | --- |
| **3.** | **Građevine koje će se graditi izvan građevinskog područja** |  |  |
| 3.1. | Nerazvrstana cesta Trpinja-Bobota na k.č.br. 2508 u k.o. Trpinja i k.č.br. 2239 k.o. Bobota | 600.000,00 | Proračun Općine Trpinja |
| 3.2. | Izrada projektne dokumentacije za izgradnju mosta na Bobotskom kanalu na k.č.br. 2597, 2502, 2513, 2514 i 2511 u k.o. Trpinja | 200.000,00 | Proračun Općine Trpinja |

|  |  |  |  |
| --- | --- | --- | --- |
| **4.** | **Postojeće građevine koje će se rekonstruirati i način rekonstrukcije** | Nije planirano | / |

|  |  |  |  |
| --- | --- | --- | --- |
| **5.** | **Građevine komunalne infrastrukture koje će se uklanjati** | Nije planirano | / |

**PROGRAM 1005 JAVNE POTREBE U KLUTURI, SPORTU, RELIGIJI**

* 2022. godina 1.110.000,00 kuna
* 2023. godina 1.110.000,00 kuna
* 2024. godina 1.110.000,00 kuna

**Ciljevi:** Unapređenje kvalitete života, poticati kulturne djelatnosti, njegovati tradiciju i običaje

**Pokazatelji uspješnosti:** broj osoba uključenih u aktivnosti u udrugama, broj posjetitelja sportskih natjecanja, postignuti rezultati**.**

**PROGRAM 1006 DJELATNOSTI SOCIJALNE SKRBI**

* 2022. godina 2.175.000,00 kuna
* 2023. godina 1.520.000,00 kuna
* 2024. godina 1.520.000,00 kuna

**Ciljevi:** Pomoć socijalno ugroženim osobama, ostvarivanje prava socijalne skrbi

**Pokazatelji uspješnosti:** broj osoba različitih oblika socijalne pomoći, poboljšanje kvalitete života

**PROGRAM 1007 ZAŠTITA OD POŽARA**

* 2022. godina 515.000,00 kuna
* 2023. godina 565.000,00 kuna
* 2024. godina 615.000,00 kuna

**Ciljevi:** unapređenje kvalitete života

**Pokazatelji uspješnosti:** uspješnost djelovanja tri DVD, broj članova, broj intervencija i riješenih požara u početnoj fazi, broj vježbi. Uspješnost djelovanja i spremnost sustava civilne zaštite i HGSS

**PROGRAM 1008 OBRAZOVANJE**

* 2022. godina 1.620.900,00 kuna
* 2023. godina 1.620.900,00 kuna
* 2024. godina 1.620.900,00 kuna

**Ciljevi:** unapređenje kvalitete obrazovanja, odgojno administrativno i tehničko osoblje; obrazovanje poljoprivrednika; sufinanciranje rada Bibliobusa

**Pokazatelji uspješnosti:** broj zaposlenih u vrtićima, brij polaznika i kvaliteta programa; broj provedenih obuka OPG-a; pokrivenost naselja uslugom pokretne knjižnice Bibliobusa.